Správa o výchovno - vzdelávacej činnosti za školský rok 2009/2010

Škola:    Špeciálna základná škola internátna
Adresa:  SNP 1653/152, 017 07 Považská Bystrica

 	Riaditeľ   školy , pedagogickí zástupcovia		042/4261427
 	Ekonomický úsek					042/4328463
	Školská jedáleň					042/4261426
 	Špeciálno-pedagogická poradňa			042/4261428 
E-mail spzaklsk@stonline.sk
            dusansaks@centrum.sk
            pristachova.d@zoznam.sk
		 loviskovae@centrum.sk
Web    www.szssnppb.edu.sk

Zriaďovateľ školy:            Krajský školský úrad v Trenčíne
                                             Hviezdoslavova 3
                                             Trenčín

Riaditeľ školy:                   Mgr. Dušan Saksa

Pedagogickí  zástupcovia: Mgr. Darina Pristachová  - zástupca  štatutárneho orgánu
                                                                                      - pedagogický zástupca pre I.stupeň
							      A variantu, B, C variant, triedy 
							      pre žiakov s autizmom a Školský	
							      klub 
                                            Mgr. Emília Lovíšková    -  pedagogický zástupca pre II stupeň
							      A variantu a Praktickú školu
                                            Mgr. Nataša Gundová      -  vedúca vychovávateľka     

Poradné orgány riaditeľa školy:
 
•	Pedagogická rada / členmi sú všetci pedagogickí zamestnanci /
•	Metodické združenie I. stupňa
•	Metodické združenie tried PT, PŠ a autistickej triedy
•	Metodické združenie TIVP
•	Metodické združenie vychovávateliek
•	Predmetové komisie Js, M, Pv, Tv, Pvp a Svp
•	Gremiálna rada /členmi sú riadiaci zamestnanci úsekov/

Rada školy:
•	11 členov
•	 predseda Mgr. Ladislav Hrebičík

Počet žiakov 
V školskom roku 2009/10 bolo na škole 147 žiakov, 
z toho:            A variant:                   79  ( chlapcov - 40, dievčat - 39)
                       B variant:                   18  ( chlapcov - 13, dievčat -   5 )
                       C variant:                   32  ( chlapcov - 20, dievčat - 12)
Trieda pre žiakov s autizmom:         4  ( chlapcov -   4)  
Spolu:                                              133 žiakov ( chlapcov -  77, dievčat - 56 )
Praktická škola :                              14  žiakov  ( chlapcov - 4, dievčat - 10 )
Spolu /škola, praktická škola/:        147 žiakov ( chlapcov -  81, dievčat - 66 )
Zameranie Praktickej školy:  odbor „ Domáce práce“

Počet žiakov v školskom stravovaní : 84

Počet žiakov zapísaných do prípravného ročníka:  5
Počet žiakov zapísaných do prvého ročníka:            2

V tomto školskom roku ukončilo školskú dochádzku 21 žiakov:
•	v 9. ročníku -  14 žiakov / 9  žiakov  prijatých do  OU Ladce, 4 OU Žilina, 1 OU Bratislava /  
•	vo variante B -  5 žiaci / 4 žiaci prijatí do PŠ Považská Bystrica /
•	vo variante C -  2 žiaci 
               
V 3. ročníku Praktickej školy ukončila vzdelávanie 1 žiačka.

Výsledky hodnotenia a klasifikácie za školský rok 2009/2010
Špeciálna základná škola  A , B, C variant
Žiaci na konci klasifkač. obdobia	Zameškané hodiny	Hodnotenie a klasifikácia	
	ospravedlnené   	neospravedlnené	prospeli	neprospeli	neklasif.	
spolu	CH	D	spolu	priemer	spolu	priem		z1	z2	z3		
133	87	46	10346	77,78	 737	5,54	125	  3	1		  4	

Praktická škola	
14	4	10	910	65,00	0	0	14				0	

Výchovné opatrenia	
správanie	pochvala	pokarhanie	
2 stupeň	3 stupeň	riad.  šk.	tried. uč.	iné	riad. šk.	tried. uč.	4 stupeň	
5	       1	0	19	        0	     0	     0	1	

Praktická škola	
		      	3					

Počet všetkých zamestnancov v  organizácii :  61  zamestnancov   40 pedagogických
									       3 odborní	
                                                                                                               18 nepedagogických
 
•	škola                             42      pedagogických 33 / prevádzkových  9
•	ŠK                                  5      pedagogických 5
•	internát                           5      pedagogických  2/ nepedagogických 3
•	ŠJ                                   6
•	CŠPP                              3     odborní zamestnanci
Kvalifikovanosť pedagogických zamestnancov na škole je  78,80%. 
Kvalifikovanosť pedagogických zamestnancov v školskom klube a na internáte je 71,42%.
Pedagogickí zamestnanci sa počas celého školského roka odborne a metodicky vzdelávali. Dvaja pedagogickí zamestnanci boli zapojení do „Národného projektu v oblasti vzdelávania učiteľov základných škôl v cudzom jazyku – jedna učiteľka študujúca anglický jazyk a jedna francúzsky jazyk.  
Dve učiteľky a jeden učiteľ  ukončili magisterské štúdium špeciálnej pedagogiky a jedna vychovávateľka ukončila magisterské štúdium sociálnej práce. 
12 učiteliek, asistentiek učiteľa, vychovávateľky a odborný zamestnanec pokračujú na rozširujúcom štúdiu špeciálnej pedagogiky, učiteľstva, poradenstva a sociálnej práce.
10 učiteliek a 1 vychovávateľka absolvovali a úspešne ukončili adaptačné vzdelávanie.
Riaditeľ školy absolvuje funkčné vzdelávanie a dve zástupkyne sú prihlásené na inovačné funkčné vzdelávanie.
Pedagogickí zamestnanci absolvovali aj kurz fonematického uvedomenia podľa Eľkonina, kurz One Braine, a kurz kreativity 

Prezentácia školy na  verejnosti:

V tomto školskom roku sme sa prezentovali na rôznych spoločensko-kultúrnych  a športových  podujatiach organizovaných našou školou, resp. inými školami a organizáciami.  Naši žiaci tradične dosahovali výborné výsledky a získali viaceré ocenenia. 
Pravidelná bola naša účasť na akciách  organizovaných  Slovenským  hnutím špeciálnych olympiád v  Bratislave,  Slovenským zväzom športovcov s mentálnym postihnutím v  Bratislave, Slovenským zväzom zdravotne postihnutých športovcov v Bratislave, Slovenským paralympijským zväzom a Zväzom zdravotne postihnutých  v Považskej  Bystrici.
Škola  i v tomto školskom roku pokračovala v aktívnej spolupráci s  MO Matice slovenskej v Považskej Bystrici, Považským  osvetovým strediskom, PX Centrom Považská Bystrica, Mestom Považská Bystrica,  CVČ ABC Považská Bystrica, CVČ Včielka Púchov, Okresnou a mestskou knižnicou Považská Bystrica, Lesmi SR Považská Bystrica, Okresným riaditeľstvom Policajného zboru, s Úradom práce, sociálnych veci a rodiny, Regionálnym úradom verejného zdravotníctva, Centrom pedagogicko psychologického poradenstva a prevencie, s Okresným úradom životného prostredia, s MŠ Dukelská a v Orlovom, s Gymnáziom v Považskej Bystrici, Púchove a Bytči. V tomto školskom roku sme nadviazali aj prvé kontakty so Základní praktickou školu v Rožňove pod Radhoštěm. 

Výtvarne súťaže a súťaže zamerané na manuálnu zručnosť žiakov špeciálnych škôl

•	„Farby jesene “– súťaž v pracovných zručnostiach  žiakov špeciálnych škôl poriadaná ŠZŠ Púchov
•	„Vernisáž“ poriadaná ŠZŠ Púchov 
•	„Deň čerešní“ -   tvorivé dielne v ŠZŠ Púchov 
•	„Krajina nádeje“ – oblastná výtvarná súťaž organizovaná POS Považská Bystrica
•	„Svetlušky “ -   oblastná súťaž v tvorivosti žiakov ŠZŠ organizovaná POS Považská Bystrica
•	„TIP – TOP ekomóda “ zhotovovanie modelov z odpadového materiálu organizovaná CVČ Včielka v Púchove
•	„ Tvorivé dielne“  - zamerané na výrobu keramiky, bábik, karnevalových masiek a na netradičné výtvarné techniky organizované našou školou
•	Jesenné aranžovanie
•	„VESMÍR“ – III. kolo „Svet zvierat“ – súťaž spojená s výstavou prác v našich  priestoroch pre školy Trenčianskeho kraja. Súťaž vyhlásila ŠZŠI Považská Bystrica
•	„Hrnček var“ Krajská súťaž žiakov špeciálnych škôl v pracovných zručnostiach organizovaná ŠZŠ Partizánske
•	Vianočný bazár - práce našich žiakov boli ponúkané na predaj rodičom a verejnosti v priestoroch vestibulu školy
•	Kysucký jarmok hier poriadaný ŠZŠ Kysucké Nové Mesto
•	Súťaž matematických zručností v IKT 

Aktivity z oblasti športu

1.
Názov akcie :         Národné atletické preteky špeciálnych olympiád
Dátum :                  23.09. – 24.09.2009
Miesto :                  Bratislava - Športový areál Mladá Garda
Ped.dozor :             Brabcová Miriam
Športovci : 
Miroslav Harvánek  1.miesto beh na 200 m     / 00:30,24/
                                 3.miesto skok do výšky   / 130 cm /
Kristína Griačová     1.miesto  skok do diaľky / 403/
                                 2.miesto  beh na 100 m  /00:15,45/
                    obaja:   2.miesto v zmiešanej štafete 4 x 100m
2.
Názov akcie :          III. Časť atletického fonendoskopu - Trojboj
Dátum :                   8.10. 2009
Miesto :                   Bytča
Ped.dozor :              Brabcová Miriam
Športovci : 
Martin     Gažo
Roman     Jirúšek
Monika    Kolárová
Veronika  Pšeneková
3.
Názov akcie :         Majstrovstvá SR v stolnom tenise mentálne postihnutých 
                               detí / poriadané v spolupráci so SZŠMP Bratislava/     
Dátum :                  23.10.2009                    
Miesto :                  Bytča - Gymnázium
Ped.dozor :             Brabcová Miriam, Dušan Saksa
Športovci : 
Martin     Galba             9.miesto dvojhra st.žiaci
Lukáš       Balážik         6.miesto dvojhra st.žiaci
Jozef        Baláž           13.miesto dvojhra st.žiaci
Robert      Baláž          15.miesto dvojhra st.žiaci
Nikoleta   Hunanová     6.miesto dvojhra st.žiačky
Patrícia     Balážová      5.miesto dvojhra dorastenky
Erika        Kurejová      7.miesto dvojhra st.žiačky
Júlia         Pusztayová   4.miesto dvojhra st.žiačky

Galba – Baláž J.            3.miesto štvorhra mladší dorast
Hunanová – Balážová   5.miesto štvorhra dorastenky
4.
Názov akcie :         Stolno tenisový turnaj
Dátum :                  27.10.2009
Miesto :                  Ilava - priestory ŠZŠ v Ilave
Ped.dozor :             Brabcová Miriam, Dušan Saksa
Športovci : 
Martin     Galba
Lukáš       Balážik
Júlia         Pusztayová
5.
Názov akcie :          19.ročník vianočného turnaja v malom a unifikovanom 
                                 futbale
Dátum :                   11.12. – 12.12.2009
Miesto :                   Púchov – viacúčelová športová hala
Ped.dozor :              Brabcová Miriam, Halamčáková Lucia
Športovci : 
Martin     Galba
Lukáš       Balážik
Jozef        Baláž
Robert      Baláž
Matej        Kresáň  umiestnili sa na 6.mieste
6.
Názov akcie :         Majstrovstvá SR v plávaní mentálne postihnutých
                               detí / poriadané v spolupráci SZŠMP Bratislaava 
                               a ŠK Manlach Považská Bystrica/
Dátum :                  20.12. – 21.12.2009
Miesto :                  Považská Bystrica - plaváreň
Ped.dozor :             Brabcová Miriam, Halamčáková Lucia, Dušan Saksa
Športovci : 
Matej        Hošták     2.miesto 50m prsia mladší žiaci
Lukáš        Hudec     3.miesto 50 m voľný spôsob mladší žiaci
Samuel      Slezák –  ochorel
František   Sádecký – za ŠK Manlach Ladce
                                 1.miesto 50m prsia starší žiaci
                                 3.miesto 50 m voľný spôsob starší žiaci
7.
Názov akcie :         Istropolitana Indoor  2010
Dátum :                  12.-13.04.2010
Miesto :                  Bratislava - športová hala Elán
Ped.dozor :             Brabcová Miriam
Športovci : 
Miroslav Harvánek   2.miesto – 200m beh / 28,14/
                                 4.miesto -    60m beh / 8,59/
Kristína Griačová     1.miesto – 60m beh / 9,68/
                                  1.miesto – diaľka / 389cm  /
                                  2.miesto  - guľa  /4,82/  
Ivana Chalupčanová  3.miesto – 60 m beh / /10,42/
                                  2.miesto  - diaľka  /318/
Monika Cabajová     1.miesto  - výška /95cm/
                                  2.miesto  - beh 60m / 10,19/
                                  4.miesto  - diaľka / 288cm/
8.
Názov akcie :          III. ročník Kolkárskeho turnaja o putovný pohár riaditeľky   
                               ŠZŠ v Dubnici nad Váhom
Dátum :                  22.04.2010
Miesto :                  Dubnica nad Váhom – Spartak štadión
Ped.dozor :             Brabcová Miriam, Dušan Saksa
Športovci : 
Patrik Košút
Júlia Pusztayová
Juraj Macušík
Umiestnenie : 1. miesto – družstvo ŠK Manín
Jednotlivec :                      Juraj Macušík
9.
Názov akcie :         Socker Week
Dátum :                  03.05.2010
Miesto :                  Bytča - Gymnáium
Ped.dozor :             Brabcová Miriam
Športovci : 
Martin     Galba
Lukáš       Balážik
Jozef        Baláž
Martin     Gažo
Matej        Kresáň  
Umiestnenie :
10.
Názov akcie :         Halový futbalový turnaaj o pohár Integrácie
Dátum :                  19. – 20.05.2010
Miesto :                  Prešov – športová hala
Ped.dozor :             Brabcová Miriam, Halamčáková Lucia
Športovci :
Martin     Galba
Lukáš       Balážik
Jozef        Baláž
Martin     Gažo
Matej        Kresáň  
Bohuslav  Baláž
Peter         Chylko
Richard    Hvolek
Umiestnenie : 6.miesto
11.
Dátum :                 27.05.2010
Miesto :                  Považská Bystrica – štadión Orlové
Ped.dozor :             Pristachová Jana, Oboňová Anna, Brabcová Miriam
Športovci : 
Gabriela     Hehejíková
Veronika    Pšeneková
Michaela   Urdáková
Andrej       Vaculka
Veronika    Sláviková
Tomáš       Šamaj
Martin       Gažo
Lucia         Kostková + rodič
Richard     Hvolek     + rodič
Bohuslav   Baláž
12.
Názov akcie :          Oblastné kolo Paralympiády         
Dátum :                   08.06.2010
Miesto :                  Trenčín – areál ŠZŠI
Ped.dozor :              Brabcová Miriam
Športovci : 
Monika  Cabajová 3. miesto – beh na 400m 
Klaudia  Kolárová
Nikola    Kolárová 1. miesto – skok do výšky,
		       2. miesto – hod kriketovou loptičkou
		       3. miesto – beh na 60m
		       3. miesto – skok do diaľky	
Miroslav  Harvánek 3.miesto – beh na 60m
13.
Návšteva horolezeckého klubu a lezenie na horolezeckej stene.
14.
Názov akcie:	Krajské kolo športových hier
Dátum:	14. 06. 2010
Miesto:	Prievidza – areál ŠZŠI
Ped. Dozor:	Miriam Brabcová
Športovci:
Monika Cabajová	1. miesto – beh na 60m
Ivana Chalupčanová	1. miesto – skok do diaľky
			2. miesto – beh na 60m
Kristína Griačová	1. miesto – skok do diaľky
			2. miesto – beh na 60m
Miroslav Harvánek	2. miesto – beh na 60m

Oblasť kultúry

Najvýznamnejšou akciou prostredníctvom ktorej zviditeľňujeme našu školu bolo zorganizovanie 15. ročníka  oblastnej súťaže v prednese poézie a prózy žiakov špeciálnych škôl „Otvorené srdcia“. Zúčastnili sa školy z kraja Trenčín a Žilina.
Naši žiaci obsadili: v II. kategórii – pomocné triedy – F. Kamas – 	2. miesto
                                                                                      L. Kostková – 3. miesto 
                               v III. kategórii – 1. – 3. ročník – A. Kohút – 	1. miesto
			     vo IV. kategórie – 4. – 6. ročník – M. Hošták –	2. miesto	 
              							  D. Vojteková 3.miesto
			    v V. kategórii – 7. – 9. ročník – N. Pozníková –	2. miesto
Navštívili sme divadelné predstavenia v kine Mier v Považskej Bystrici, koncert, ktorý pre našich žiakov pripravila ZUŠ  v Považskej Bystrici a divadelné prestavenie v Mestskom divadle Žilina a divadle Alexandra Duchnoviča v Prešove V priestoroch našej školy odohrali divadelné predstavenie herci z  Divadla na doskách v Žiline.                                              
Spevácky krúžok „Margarétka“ vystúpil na podujatí „Divadelná Šuja“, pripravil program pri príležitosti „ Posedenia pri jedličke“.                                                             
Zúčastnili sme sa speváckej súťaže „Trenčiansky slávik“  v ŠZŠI Trenčín a „Hviezdoslavov Kubín a Bytčiansky slávik“ v ŠZŠ Bytča a Svederník – Festival moderných tancov „Tanec naša radosť“..
Z ostatných akcií uvádzame
•	Zber prírodnín
•	Šarkaniáda
•	Návštevy dopravného ihriska
•	Hippoterapie v Lieskove
•	Návštevy hasičskej zbrojnice a záchrannej služby 1. pomoci
•	Pečenie oblátok
•	Slávnosť pod jedličkou
•	Návštevy knižnice mestskej a okresnej
•	Súťaže v stavaní snehuliaka
•	Zimné radovánky
•	Detský karneval
Žiaci pod vedením svojich pedagógov pripravili veľmi krásny program k 50. výročiu založenia školy a ku Dňu otvorených dverí na OUPSVaR. Ďakujeme!
                                                                                                              
Priestorové a materiálno technické vybavenie školy

     	Škola sa nachádza v novej modernej budove, ktorú máme v trvalom užívaní. Je to účelová budova so zavedenou vodou, elektrinou, plynom, je napojená na verejnú kanalizáciu. Vykurovaná je v rámci centrálneho vykurovania sídliska. Na ohrev TÚV máme vlastnú kotolňu. Napriek tomu, že sa jedná o pomerne novú budovu, danú do užívania v roku 1987, je nevyhnutné zabezpečiť jej komplexnú rekonštrukciu – zateplenie obvodového plášťa budovy a výmenu okien za plastové. 
Od 1.9.2008  sa nám vďaka  prideleným kapitálovým finančným prostriedkom od KŠU Trenčín podarilo zriadiť internát v priestoroch bývalého dielenského traktu. Ubytovacia kapacita je 20 miest.
Školský areál tvorí 2,5 ha lesného pasienka nachádzajúceho sa nad školou, nad ktorou máme  svojpomocne vybudované školské  ihrisko a pozemok, ktorý slúži na výučbu pestovateľských prác.
Budova školy je rozdelená na :
Učebňovú časť – tvoria ju dve poschodia a jej súčasťou sú učebne, učebňa na vyučovanie logopédie,  učebňa na vyučovanie hudobnej výchovy, kabinety, herne, učebňa IKT. 
Dielenský trakt – sú v ňom umiestnené dielne pre prácu s kovom a drevom, krajčírska dielňa, cvičná kuchynka, okrem toho je v nej umiestnený archív, práčovňa, mangľovňa, sušiareň a sklad bielizne.  
Stravovacia časť – vstupný vestibul do jedálne, školská jedáleň, kuchyňa, sociálne zariadenia pre zamestnankyne kuchyne.
Ubytovaciu časť – izolačka, 6 spální, miestnosť pre pomocné vychovávateľky.
Počet a vybavenosť vyhovovala doterajším požiadavkám školy.

Plnenie koncepčného zámeru rozvoja školy

	Na základe dosiahnutých výsledkov za školský rok 2009/10 môžeme konštatovať, že koncepčný zámer rozvoja školy, ktorým bolo zvýšenie úrovne  výchovno-vzdelávacieho procesu prostredníctvom nových, alternatívnych postupov bolo splnené iba čiastočne. 	Pozitívom je, že väčšina pedagogických zamestnancov je zástancom využívania netradičných foriem práce a využívania IKT.  

Finančné prostriedky a hmotné zabezpečenie výchovno-vzdelávacej činnosti školy za rok 2009

Činnosť školy za kalendárny rok 2009 bola zabezpečovaná:
1. Dotáciu štátneho rozpočtu ( normatívne finančné prostriedky ): bežné výdavky 627 273 €

2. Príspevky na čiastočnú úhradu nákladov spojených s hmotným zabezpečením školy od rodičov, ktorí majú voči žiakom vyživovaciu povinnosť ( ŠK, stravné a ubytovanie ):
											   23 411 €
3. Finančné prostriedky prijaté za vzdelávacie poukazy:				     2 806 €
Z toho bolo financované: 
    Mzdy										        703 €
    Poistné fondy									        252 €
    Materiál										     1 615 €
    Služby – cestovné, súťaže							                      236 €

4. Prostriedky získané od rodičov, právnických a fyzických osôb na základe zmluvy (dary, granty, nadácie)								                     1 325 €			    
5. Účelová dotácia MsÚ							                     3 801 €
    Z toho:
       Školské potreby pre deti v hmotnej núdzi				              	        415 €
       Vecné ceny na „Otvorené srdcia	„					        140 €
       Projekt resocializácie postihnutých žiakov				     	      1 295 €
       Stravné pre žiakov v hmotnej núdzi						      1 951 €	 

Osveta a zviditeľňovanie školy v povedomí širokej verejnosti 

Uvedená oblasť patrila vďaka rozmanitej mimoškolskej činnosti k najúspešnejším. V regionálnych televíziách boli odvysielané viaceré reportáže o našej škole, napr. z akcií ktorých sme boli organizátormi /5. ročník  Majstrovstiev SR v plávaní mentálne postihnutých žiakov, Otvorené srdcia, Svetlušky, Deň otvorených dverí na OUPSVaR/,  resp. z akcií, na ktorých sa naši žiaci zúčastnili alebo dosiahli výborné umiestnenie :Ekopyramída , TIP - TOP  ekomóda, Ekohry.
 Všetky reportáže boli ladené pochvalne a uznanlivo. Obdobne boli ladené i články uverejnené v regionálnych novinách, ktoré dokumentovali prácu v našej škole. Hodnotili ju vysoko pozitívne.
Okrem toho, sme usporiadali tradičné akcie pre rodičov a priateľov našej školy:   
5. ročník Plesu rodičov,  unifikované zápasy vo futbale v spolupráci s Gymnáziom Púchov, Gymnáziom Považská Bystrica  a Bytča a spoločné výlety rodičov s deťmi napr. výlet do ZOO Bojnice, Rajeckej Lesnej, Habakuky na Donovaloch. 
Záujmová činnosť na škole

Žiaci v tomto školskom roku mali možnosť pracovať v 12 krúžkoch, rôzneho zamerania. Veľký záujem bol o prácu v počítačovom krúžku /pre uvedený dôvod boli otvorené štyri počítačové krúžky/, ale i o krúžky športového a umeleckého zamerania. Výborne a aktívne pracoval športový klub MANÍN, tanečný krúžok nás reprezentoval na rôznych prehliadkach a prezentoval sa so svojim programom na akciách školy. Aktívny záujem prejavili žiaci i v krúžkoch anglického a nemeckého jazyka. 

Prevencia  drogových závislostí a sociálno – patologických javov

     Činnosť v oblasti prevencie drogových závislostí a iných sociálno-patologických javov sa zameriavala na výchovu k zdravému životnému štýlu, k osvojeniu pozitívneho sociálneho správania a posilňovaniu hodnotového systému mládeže. V spolupráci s výchovným poradcom sme odhaľovali a rozoberali príčiny problémového správania žiakov a prijímali opatrenia zamerané na nápravu. V prevencii škola spolupracovala s Okresným riaditeľstvom  PZ v Považskej Bystrici, Úradom verejného zdravotníctva, CPPP a CVČ ABC v Považskej Bystrici. 
V školskom roku 2009/2010 sme v oblasti prevencie uskutočnili tieto aktivity:
•	Beh pre zdravie
•	Protidrogové aktivity pri príležitosti Európskeho týždňa boja proti drogám
•	Športom proti drogám
•	Deň prevencie 
•	„Ochrana zdravia“ prednáška a beseda s lekárom pri príležitosti Svetového dňa zdravia 
•	„Kriminalita mládeže, trestnoprávna zodpovednosť mládeže“ beseda s policajtom 
•	„Šikanovanie“ beseda so psychológom
•	„Svet bez drog“ výtvarná súťaž
•	„Stop fajčeniu“ relácia do školského rozhlasu pri príležitosti Svetového dňa bez tabaku.
•	Čo vieš o drogách, anketa
 	V rámci  výchovného poradenstva bola uskutočnená prednáška na tému: „Agresivita a šikanovanie“, besedy k voľbe povolania pre deti aj rodičov a prevencii kriminality detí.
Rodičia aj žiaci sa zúčastnili exkurzie v OU Kysucké Nové Mesto, Žilina a Ladce. Zvýšenú pozornosť sme venovali  žiakom zo sociálno-patologického prostredia.  

Environmentálne aktivity
 
Z dlhodobých cieľov sme plnili úlohy zamerané na úsporu energií, materiálov, čistotu tried, šetrenie vodou, triedenie odpadu, úpravu školského areálu , výsadbu zelene. 
     	Uskutočnili sme vzdelávacie aktivity a  environmentálne programy v spolupráci s CVČ Včielka Púchov pre žiakov 1. a 2.stupňa, Praktickej školy, tried variantu B, C a triedy pre žiakov s autizmom.
          S veľkým záujmom u detí sa stretla environmentálna aktivita spojená s hravou formou výučby anglického jazyka.  
     	Rozšírila sa spolupráca s organizáciou Lesy SR. Vydarenou akciou bolo jesenné oboznamovanie sa s lesom formou ekohier a súťaží, akcia „Spoznávaj stromy“ v Týždni stromov, Týždeň vody, návšteva triedičky odpadov, čistenie lesa., prikrmovanie lesnej zveri a vtákov
     	Pripravili sme celodennú akciu pri príležitosti Dňa Zeme, reláciu v školskom rozhlase, výstavu plagátov na tému „Zachráňme Zem“.
     	Zapojili sme sa do celoročnej ekologickej súťaže ZŠ – „Ekopyramída“, ktorú zorganizovalo CVČ Považská Bystrica, ktorá prebiehala v dvoch cykloch. Vyvrcholením súťaže bola prezentácia výrobkov na ekologickom jarmoku.
	Žiaci  boli na výstave „Záhradkár“ v Trenčíne a výlete do Manínskej tiesňavy.
     	Pokračovali sme v environmentálnom projekte „Baterky na správnom mieste“ a udržiavali záhradku liečivých rastlín.a rozšírili arborétum.
    	Environmentálne nástenky na druhom poschodí boli pravidelne aktualizované a využívané vo vyučovaní.
	Uskutočnili sme besedu s veterinárom.
    
Ostatné aktivity 

Predmetové komisie a metodické združenia pripravili veľa zaujímavých  akcií: 
„Vianočný bazár“, „Deň mlieka“, návštevy dopravného ihriska., exkurziu do sveta rozprávok, Habakuky, kvíz o živote a diele M. Rázusovej – Martákovej, besedy o knihách
 	Pre žiakov, ktorým zabezpečujeme celotýždennú starostlivosť, sme sa snažili ich odlúčenie od rodiny spríjemniť mnohými zaujímavými podujatiami ako bola:  šarkaniáda, vianočné posedenie zamerané na tradície adventu a vianočných sviatkov, Mikuláš, Fašiangový karneval, súťaž o najkrajšiu výzdobu priestorov školy v čase veľkonočných sviatkov, súťaž o najkrajšie veľkonočné vajíčko, výroba darčeka pre mamičku pri príležitosti Dňa matiek .
Celý rok sme pravidelne spolupracovali s Okresnou knižnicou v Považskej Bystrici pri organizovaní besied o knihách.
	Cieľom Zdravej školy bolo vytváranie podmienok na zastavenie zhoršujúceho sa zdravotného stavu detí. Ako úspešné možno vyhodnotiť akcie Svetový deň vody, Deň zeme, Medzinárodný deň mlieka, Svetový deň životného prostredia a upevňovanie duševného zdravia detí - školské výlety. 

Pozitíva  našej školy

•	Poloha školy 
Škola sa nachádza  v prekrásnom horskom prostredí , ktorý poskytuje výborné podmienky pre pobyt žiakov na čerstvom vzduchu, relaxačné a pohybové aktivity. 

•	Prostredie školy
Areál školy tvorí rozsiahly lesný pasienok, ktorý udržiavame svojpomocne a tak žiaci majú množstvo príležitostí na rozvoj pracovných zručností a návykov,  pestuje sa u nich pozitívny vzťah  k práci.  

•	Budova školy 
Budova školy je nová, moderná, vybavená  bezbariérovým vstupom  pre žiakov používajúcich vozík. Okrem tried je vybavená dielňou pre prácu s kovom a drevom dielňou, krajčírskou dielňou, učebňou na vyučovanie individuálnej logopedickej starostlivosti, počítačovou učebňou, herňou a spoločenskou miestnosťou.

•	Komplexnosť služieb
Súčasťou školy je internát, ktorý umožňuje vzdelávať a ubytovať žiakov z okolitých obcí regiónu. Pri škole je zriadené Centrum špeciálno-pedagogického poradentsva, ktoré je širokou verejnosťou prijímané veľmi pozitívne a sústavne sa zvyšuje počet pochvalných uznaní.
 Čo nás čaká v budúcnosti a čo nevyhnutne potrebujeme zlepšiť ?

•	Zvýšenie kvalifikovanosti pedagogických zamestnancov
•	Tvorvba ŠVP pre 2. a 6. ročník
•	Zriadenie Základnej školy pre žiakov s autizmom
•	Zriadenie bezpodnetnej miestnosti
•	Zriadenie  miestnosti Snoezelen
•	Zriadenie relaxačnej miestnosti
•	Overovanie a korigovanie nášho školského vzdelávacieho a výchovného programu
•	Vybudovanie účelového športového ihriska 
•	Komplexná rekonštrukcia budovy 

V Považskej Bystrici  30.06.2010                                          
                                                                                                    Mgr. Dušan Saksa
                                                                                                         riaditeľ školy

Prerokované 02. 07. 2010